Vier vas ná aanval op avoplaas | Maroela Media
Vier verdagtes is in hegtenis geneem in verband met ŉ aanval vandeesweek op ŉ avokadoplaas in Limpopo waartydens ŉ man geskiet en later in die hospitaal dood is.
Konst. Maphure Manamela, polisiewoordvoerder, het gesê die aanval het Maandag omstreeks 19:30 op ŉ plaas tussen Elim en Vleifontein in die Makhado-polisiëringsgebied plaasgevind.
“Vier veiligheidsbeamptes is die aand deur vier verdagtes op die plaas oorval. Een van die verdagtes was met ŉ vuurwapen gewapen. Dié man het na willekeur op die wagte geskiet wat in verskillende rigtings op vlug geslaan het,” het Manamela gesê.
Een van die wagte is raakgeskiet en gewond. Die verdagtes het hom ingehaal en verder aangerand.
“Die verdagtes het van die toneel gevlug voor die polisie opgedaag het. Die wag is na ŉ nabygeleë hospitaal geneem waar hy later aan sy beserings beswyk het.”
Manamela het gesê die polisie het ŉ grootskaalse ondersoek na die voorval van stapel gestuur wat Dinsdagaand tot die verdagtes se inhegtenisneming in die Magangeni-nedersetting gelei het.
Die verdagtes, tussen 24 en 36 jaar oud, moet Donderdag in die Louis Trichardt-landdroshof verskyn op aanklagte van moord en poging tot moord.
Die risiko nou is dat hulle uit polisie aanhouding gaan ontsnap ….soos al so baie gesien ….#uselessSAPD
@Johanna. Hulle ontsnap nie, die deure word net oopgemaak en stap hulle doodluiters uit waar hulle ookal aangehou word.
6de · 3 maande gelede
Die tronk op 7de Laan is sterker as die regte tronke
Of as dit uiteindelik by ‘n hof draai is die lêers weg, of dit het al selfs gebeur dat die aangekeerdes (lees moordenaars) nie ‘gevind’ kan word in die selle nie; uiteinde -saak uitgestel, en so karring dit voor. Justice Africa style!
polisie ??????, mooi gedoen
wanneer gaan die soeke na plaasmoordenaars ook so met ywer gedoen word?
dink aan die kosvoorsieners, geen boere, geen kos
word ons ‘n 2de zimbabwe
almal wat “wit” is gaan nie net verdwyn nie, ek het nie verniet my agterent af baklei op die “grens” nie, en ek glo daars baie wat so redeneer
Hulle soek seker nou ‘n avokaat?
altyd ander se skuld · 3 maande gelede
Elize en Johanna word reserviste of GPF lede en pas die selle ens self op dat hul nie ontsnap nie aangesien jul al die polisie onder dieselfde kam skeer.
Hulle is te wit om daar werk te kry. Onthou jy nou weer?